Tūja (Liepupes pagasts)
Šis raksts ir par apdzīvotu vietu Liepupes pagastā. Par citām jēdziena Tūja nozīmēm skatīt nozīmju atdalīšanas lapu. Tūja ir apdzīvota vieta Limbažu novada Liepupes pagastā. Izvietojusies Rīgas līča piekrastē Zaķupītes krastos autoceļa P11 galā 10 km no pagasta centra Mustkalniem, 33 km no Salacgrīvas un 75 km no Rīgas. Apdzīvotā vieta izveidojusies padomju gados pēc Cēsu būvmateriālu rūpnīcas ceha (no vietējā māla ražoja ķieģeļus un drenu caurules; tagad slēgts) uzbūves. Tūjā atrodas kafejnīca (vasaras sezonā vairākas), divi veikali (Elvi un LaTS), vairāki viesu nami, vairāki kempingi, no kuriem lielākie ir "Jūrasdzeņi" un "Krimalnieki". Populāra peldvieta.